  Анжелика Тихонова корреспондент 4-тӥ куарусёнэ Ижкарысь «Арт-резиденциын» (К. Маркс урам, 258) «Соперницы» нырысетӥ удмурт фильмез возьматозы. Со сярысь ужъюртлэн «ВКонтакте» мерлыко вотэсысь огиназ ивортэмын. «Соперницы» фильм 1929-тӥ арын Удмуртиысь туала Пичи Пурга ёросысь Улын Юри гуртын лэсьтэмын. Режиссёрез Алексей Дмитриев. Фильм куаратэк, ӟуч субтитръёсын мынэ Киноын кык нылашъёслэн – лавка возисьлэн Италмас нылызлэн но кооператив движенилэн азьветлӥсезлэн Тутыгышлэн – Ядыгар пӧйшурасьлэн яратонэз понна вожвылъяськемзы возьматэмын. Учкисьёс азьын калык йылолъёс, вӧсяськонъёс, кыл веранъёс, удмуртъёслэн улон-вылонзы ортче. Фильм 5-тӥ люкетэзтэк утиськиз. Ужрад 18 часын кутскоз, пыронэз дунтэк. Тегъёс: Лулчеберет Ижкар кино егитъёс удмуртъёс Мерлык  